Aldehyd

Aldehyd je organická zlúčenina, chemicky kyslíkatý derivát uhľovodíkov s aldehydickou funkčnou skupinou R–CH=O. Sú vonnou súčasťou rastlinných silíc a taktiež intermediáty biochemických reakcií, napríklad Krebsovho cyklu. Využívajú sa v priemyslovom rozsahu pre organické syntézy uhlíkatých skeletov. 

V názvosloví sa prítomnosť aldehydickej funkčnej skupiny vyjadruje:
 ak je uhlík aldehydovej skupiny súčasťou hlavného reťazca príponou -ál alebo predponou oxo-,
 ak uhlík aldehydovej skupiny nie je súčasťou hlavného reťazca príponou -karbaldehyd alebo predponou formyl-.

V mnohých prípadoch sa používajú aj triviálne názvy typu formaldehyd (metanál), benzaldehyd (benzénkarbaldehyd) ap.

Príprava 
Najčastejšie oxidáciou primárnych alkoholov, napríklad:

CH3CH2CH2OH → CH3CH2CHO 

Vzniknutý aldehyd je z reakčnej zmesi ťažko izolovateľný, pretože sa ihneď oxiduje na príslušnú karboxylovú kyselinu.

Najznámejšie aldehydy 
 Acetaldehyd (etanál)
 Benzénkarbaldehyd (benzaldehyd)
 Formaldehyd (metanál)

 Aldehyd
Emisie dopravných prostriedkov